Order 834064-402 Nike Jordan Reveal Midnight Navy online! Buy it Now! | Kicks-Crew | My Account	Help
Nike Jordan Reveal	Midnight Navy
MID NAVY/PR PLTNM-INFRRD 23
95 Air Jordan 11 Ture OG Tee Space Jam Collection - Black US$
35 Nike Jordan Flight Flex Trainer 2 Midnight Navy Soar US$ JY LEES NOU Pret met wiskunde
Juffrou praat reguit
Maak jou kind syferslim groot deur somme deel van julle alledaagse lewe te maak. Ons wys jou hoe.
(Hierdie artikel was eerste gepubliseer in Baba en Kleuter, Mei 2016, Bladsy 98)
Wiskunde kan net so prettig soos lees wees – jy moet net weet hoe! Kinders se omgewing is met wiskunde gelaai en daar is allerlei opwindende maniere waarop jy jou kind die kans kan gun om haar natuurlike syfervaardigheid te ontwikkel. Met die regte houding en leiding kan jy selfs die kleinste kleuter syferslim help maak.
Wanneer jou kind in die huis begin rondbeweeg, kan sy oral oor getalle begin leer. Sy los daagliks probleme op terwyl sy speel en sien hoe syfers en vorms gebruik word wanneer ons bestanddele vir beskuit afmeet, in die tuin werk, praat oor tyd en hoe dit verbygaan, en hoe ons die taal van syfers en getalle gebruik.
Die idee van patrone is ook baie belangrik in wiskunde. Ons syferstelsel is gegrond op patrone: 2 + 2 = 4, 12 + 12 = 24. Jy kan jou kind vroeg reeds met patrone vertroud maak met die hulp van alledaagse dinge soos krale, papierborde, pasta of toiletpapier.
Herhaling is een van die beste maniere waarop kinders leer. Hulle leer tel as ons blikkies tel wanneer ons dit uit die inkopiesak haal, of trappe tel wanneer ons dit klim. Hulle leer hoe oud hulle is en hoe daardie syfer lyk, en ken later hul straatnommer en die huis se telefoonnommer.
Taal en wiskunde-ontwikkeling gaan hand aan hand, veral wanneer julle oor patrone gesels. Deur eenvoudige patrone aan kleuters te verduidelik (“Hier is ’n korte en ’n lange en ’n korte”), lê jy die boustene vir taalontwikkeling sodat jou kind later die taalvaardighede het om meer ingewikkelde patrone te verduidelik.
As jou kind van jongs af leer om probleme op te los, is die wiskundestryd halfpad gewen. Probleemoplossing leer haar logika en die vermoë om ’n argument deur te voer.
VERVANG ’NIKS’ MET ’NUL’
Ja, jou kleuter kan reeds leer dat daar ’n begrip is soos nul en dat nul ’n getal is. Sê liewer: “Daar is nul waslappe in die bad” as “niks waslappe”. Die verskil lyk miskien nie so belangrik wanneer julle waslappe tel nie, maar dit is noodsaaklik wanneer jou kind begin leer om syfers te skryf, want
by 40 beteken die nul nie “niks” nie, maar “nul”. Dié begrip is selfs belangriker by groter getalle.
Wanneer jou kind van 0 tot 9 kan tel, leer haar hoe hierdie syfers lyk. Die meeste kleuters leer vinniger wanneer meer as een sintuig gebruik word, soos wanneer jy die syfers uit skuurpapier sny. Wanneer jou kind eers syfers onder die knie het, is dit glad nie moeilik om haar te leer hoe om die tyd te lees nie.
Lees: Laat elke kind tel
GEBRUIK JOU OMGEWING
JOU KLEUTER LEER VAN SYFERS
WANNEER JY ...
Woorde gebruik oor gewig en mates (lig, swaar, kort, lank).
Praat oor hoeveel suiker in die houer is (volume) en of die broodpan groot genoeg is vir die deeg (kapasiteit).
Tyd bespreek (hoe lank, totdat of sedert).
Die dag opdeel in tydgrepe (“Eers ontbyt, dan gaan ons speelgroep toe”).
Dinge skat en woorde gebruik soos naby en ver, ongeveer en meer, nie soveel nie, soos.
SKEP ELKE DAG GELEENTHEDE
As jy elke dag met gemak oor syfers praat, sal jou kind dit ook doen. Julle hoef julle nie nou al oor algebra en meetkunde te bekommer nie – al wat jou kind moet weet, is dat wiskunde ’n belangrike, alledaagse stukkie gereedskap is.
JY KAN GELEENTHEDE SKEP VIR JOU KLEUTER OM SYFERVAARDIG TE WORD DEUR ...
Haar te vra om die tafel te dek (“Bring vier borde. Ons dek een vir mamma en een vir pappa en een vir boetie en een vir jou.”).
n Swembadjie met water of sand te vul en eenvoudige kombuishouers daarin vol of leeg te maak.
Alledaagse syfergebruik uit te wys, soos dat huise nommers het sodat die posman weet waar die briewe hoort, motors nommerplate het sodat ons weet aan wie dit behoort, produkte in winkels pryse op het, want ons betaal met geld wanneer ons uitloop.
Vrae te vra soos “Hoeveel? In watter rigting moet ons gaan? Sal daar genoeg wees? Hoe lank voor ons daar kom?”
Aanmerkings te maak soos: “Dis ’n hoë gebou. Jou voete raak ál groter – ons sal vir jou ’n nuwe paar skoene moet koop.”
Tydgrepe te verduidelik, ook terugwerkend (“Jy het klaar gebad, nou kan jy eet.” “Nog net twee slapies voor ouma kom kuier.”).
Meer oor: kleuter| skool